CELEX: 32020R1546
Language: da
Date: 2020-10-23 00:00:00
Title: Kommissionens gennemførelsesforordning (EU) 2020/1546 af 23. oktober 2020 om strukturen og de nærmere regler for oversigten over de kilder og metoder, der anvendes til at udarbejde bruttonationalindkomstaggregaterne og deres bestanddele i overensstemmelse med det europæiske national- og regionalregnskabssystem (ENS 2010) (EØS-relevant tekst)

26.10.2020   
               
               
                  DA
               
               
                  Den Europæiske Unions Tidende
               
               
                  L 354/1
               
            
         KOMMISSIONENS GENNEMFØRELSESFORORDNING (EU) 2020/1546
         af 23. oktober 2020
         om strukturen og de nærmere regler for oversigten over de kilder og metoder, der anvendes til at udarbejde bruttonationalindkomstaggregaterne og deres bestanddele i overensstemmelse med det europæiske national- og regionalregnskabssystem (ENS 2010)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/516 af 19. marts 2019 om harmonisering af bruttonationalindkomsten i markedspriser og om ophævelse af Rådets direktiv 89/130/EØF, Euratom og Rådets forordning (EF, Euratom) nr. 1287/2003 (BNI-forordningen) (1), særlig artikel 3, stik. 2, og
         ud fra følgende betragtninger:
         
                     (1)
                  
                  
                     I henhold til artikel 3, stk. 1, i forordning (EU) 2019/516 skal medlemsstaterne forelægge Kommissionen (Eurostat) en oversigt over de kilder og metoder, der skal anvendes til at udarbejde bruttonationalindkomstaggregaterne (BNI-aggregaterne) og deres bestanddele.
                  
               
                     (2)
                  
                  
                     Det er afgørende, at BNI-aggregaterne og deres bestanddele er sammenlignelige på tværs af medlemsstaterne, og at en oversigt over de kilder og metoder, der anvendes til at udarbejde BNI-aggregaterne og deres bestanddele, er i overensstemmelse med de relevante definitioner og regnskabsregler i ENS 2010 (2).
                  
               
                     (3)
                  
                  
                     Det er afgørende, at oversigterne over de kilder og metoder, der anvendes til at udarbejde BNI-aggregater og deres bestanddele, dokumenteres og opdateres regelmæssigt af medlemsstaterne.
                  
               
                     (4)
                  
                  
                     For nemmere at kunne lave sammenlignelige analyser bør BNI-oversigterne følge en fælles struktur, der består af et på forhånd fastlagt antal kapitler og procestabeller med talmæssige skøn for referenceåret.
                  
               
                     (5)
                  
                  
                     For at kontrollere kilderne og brugen heraf samt de metoder, der bruges til at udarbejde BNI-aggregaterne og deres bestanddele, bør medlemsstaterne forelægge Kommissionen (Eurostat) den seneste version af BNI-oversigterne i overensstemmelse med en aftalt tidsplan.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —
                  
               VEDTAGET DENNE FORORDNING:
         
            Artikel 1
            Struktur for oversigten
            
               1.   Medlemsstaterne fastlægger en oversigt over de kilder og metoder, der anvendes til at udarbejde BNI-aggregaterne og deres bestanddele (BNI-oversigt). BNI-oversigten skal bestå af 10 kapitler og BNI-procestabellerne.
            
            
               2.   Kapitlerne skal være som følger:
               
                           —
                        
                        
                           Kapitel 1: Oversigt over national- og regionalregnskabssystemet
                        
                     
                           —
                        
                        
                           Kapitel 2: Revisionspolitikken og tidsplanen for revision og færdiggørelse af skønnene. Større revisioner siden den sidste udgave af BNI-oversigten
                        
                     
                           —
                        
                        
                           Kapitel 3: Produktionsmetoden
                        
                     
                           —
                        
                        
                           Kapitel 4: Indkomstmetoden
                        
                     
                           —
                        
                        
                           Kapitel 5: Udgiftsmetoden
                        
                     
                           —
                        
                        
                           Kapitel 6: Afstemnings- eller integrationsproceduren og validering af skønnene
                        
                     
                           —
                        
                        
                           Kapitel 7: Oversigt over justeringer med henblik på at opnå fuldstændighed
                        
                     
                           —
                        
                        
                           Kapitel 8: Overgangen fra bruttonationalprodukt (BNP) til BNI
                        
                     
                           —
                        
                        
                           Kapitel 9: Vigtigste anvendte klassifikationer
                        
                     
                           —
                        
                        
                           Kapitel 10: Vigtigste anvendte datakilder
                        
                     
            
               3.   BNI-procestabellerne skal indeholde:
               
                           a)
                        
                        
                           talmæssige oplysninger om de skøn, der er foretaget i de fortløbende faser af BNI-udarbejdelsesprocessen for de enkelte typer anvendte kilder, og foretagne justeringer
                        
                     
                           b)
                        
                        
                           talmæssige oplysninger om den relative størrelse af de forskellige typer anvendte kilder og de justeringer, der er foretaget i denne udarbejdelsesproces
                        
                     
                           c)
                        
                        
                           henvisninger til de relevante kapitler i BNI-oversigten.
                        
                     
         
         
            Artikel 2
            Nærmere regler
            Medlemsstaterne sikrer, at:
            
                        a)
                     
                     
                        beskrivelsen af de kilder og metoder, der anvendes til beregning af BNI, og som angives i BNI-oversigten, anvender termer og definitioner, der er i overensstemmelse med ENS 2010
                     
                  
                        b)
                     
                     
                        beskrivelsen af de kilder og metoder, der anvendes til beregning af BNI, og som angives i BNI-oversigten, er omfattende og klar, afspejler de procedurer, der er gældende på tidspunktet for udarbejdelsen af BNI-oversigten, og indeholder oplysninger om transformation af data fra statistiske og administrative kilder til nationalregnskabsskøn gennem anvendelse af justeringer vedrørende begreber, fuldstændighed og afstemning samt valideringsprocedurer
                     
                  
                        c)
                     
                     
                        talmæssig dokumentation, som skal være i overensstemmelse med oplysningerne i procestabellerne, fremlægges for de enkelte trin i BNI-udarbejdelsesprocessen i ovennævnte beskrivelse
                     
                  
                        d)
                     
                     
                        talmæssig dokumentation er baseret på et af de seneste år, for hvilket der foreligger endelige skøn (referenceår)
                     
                  
                        e)
                     
                     
                        de kilder og metoder, der anvendes til at udarbejde BNI-aggregater og deres bestanddele, anvendes i udarbejdelsen i årene efter referenceåret.
                     
                  
         
            Artikel 3
            Tidsplan for opdatering og fremsendelse
            
               1.   Medlemsstaterne fremsender BNI-oversigten til Kommissionen (Eurostat) senest den 31. december 2021.
            
            
               2.   Efterfølgende opdateringer af BNI-oversigten udarbejdes og indberettes til Kommissionen (Eurostat) senest 12 måneder efter større ændringer af kilder eller metoder til udarbejdelse af BNI. BNI-oversigten skal under alle omstændigheder ajourføres mindst hvert 5. år.
            
            
               3.   Medlemsstaterne fremsender BNI-oversigten elektronisk til Kommissionens (Eurostats) centrale dataportal.
            
         
         
            Artikel 4
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.
         
         
            Udfærdiget i Bruxelles, den 23. oktober 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 91 af 29.3.2019, s. 19.
         
            (2)  Europa-Parlamentets og Rådets forordning (EU) nr. 549/2013 af 21. maj 2013 om det europæiske national- og regionalregnskabssystem i Den Europæiske Union (EUT L 174 af 26.6.2013, s. 1).